Document ID: 32007D0278

РЕШЕНИЕ НА КОМИСИЯТА
от 23 април 2007 година
за определяне за пазарната 2007/2008 година на размера на помощта за диверсификация и на допълнителната помощ за диверсификация, които ще бъдат отпускани в рамките на временната схема за преструктуриране на захарната индустрия в Общността
(нотифицирано под номер C(2007) 1717)
(само текстовете на испански, гръцки, италиански, латвийски, португалски, словашки, словенски, унгарски, чешки, шведски и фински език са автентични)
(Текст от значение за ЕИП)
(2007/278/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 320/2006 на Съвета от 20 февруари 2006 г. за установяване на временна схема за преструктуриране на захарната индустрия в Общността и за изменение на Регламент (EО) № 1290/2005 относно финансиране на Общата селскостопанска политика (1),
като взе предвид Регламент (ЕО) № 968/2006 на Комисията от 27 юни 2006 г. относно формулиране на подробни правила за прилагането на Регламент (ЕО) № 320/2006 на Съвета за установяване на временна схема за преструктуриране на захарната индустрия в Общността (2) и по-специално член 13, параграф 1 от него,
като има предвид, че:
(1)
До 31 март 2007 г. Комисията трябва да определи сумите, предоставени на всяка заинтересована държава-членка за помощта за диверсификация, предвидена в член 6 от Регламент (ЕО) № 320/2006, за допълнителната помощ за диверсификация, предвидена в член 7 от същия регламент и за преходната помощ за определени държави-членки, предвидена в член 9 от посочения регламент.
(2)
Размерът на помощта за диверсификация и на допълнителната помощ за диверсификация се изчислява въз основа на тоновете от квотите за захар, отказани през пазарната 2007/2008 година в съответната държава-членка съгласно член 13, параграф 2 от Регламент (ЕО) № 968/2006,
ПРИЕ НАСТОЯЩОТО РЕШЕНИЕ:
Член 1
Размерите на предвидените съответно в членове 6 и 7 от Регламент (ЕО) № 320/2006 помощ за диверсификация и допълнителна помощ за диверсификация, определени въз основа на отказаните количества от квотите през пазарната 2007/2008 година, са посочени в приложението към настоящото решение за всяка заинтересована държава-членка.
Член 2
Адресати на настоящото решение са Чешката република, Република Гърция, Кралство Испания, Италианската република, Република Латвия, Република Унгария, Португалската република, Република Словения, Словашката република и Република Финландия.
Съставено в Брюксел на 23 април 2007 година.

Labels: 17
19
5
7
6
18
15